
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: …./2014
Előterjesztést készítette: Tóth Krisztina jegyző
Előterjesztés elkészítésének időpontja: 2014. szeptember 11.
Előterjesztést véleményezi: PTÜB, ESZB
Döntés módja: nyílt szavazás, egyszerű szótöbbség
Melléklet: Beadvány
E L Ő T E R J E S Z T É S

Sülysáp Város Önkormányzata Képviselő-testületének

2014. szeptember 18-án tartandó munkaterv szerinti ülésére

15. napirendhez

Tárgy: Civil Szolgáltató Nonprofit Kft. bérleti igénye (Malom u. 26.)
Tisztelt Képviselő-testület!

A Civil Szolgáltató Nonprofit Kft. (székhelye: 2225 Üllő, Pesti út 124.; képviseli: Vécsey Adrienne ügyvezető) 2000. óta végzi megváltozott munkaképességű és fogyatékkal élő személyek rehabilitációs foglalkoztatását több környező településen.

A közelmúltban azzal keresték meg önkormányzatunkat, hogy Sülysápon is létrehoznának egy akkreditált telephelyet. E célból megtekintették a Malom u. 26. szám alatti ingatlanrészünket, amely meg is felelne a számukra, így a mellékelt beadványt terjesztették elő.
Az önkormányzati lakások és nem lakás céljára szolgáló helyiségek bérletéről és elidegenítéséről szóló 10/2011. (IV. 20.) önkormányzati rendelet 34. § (1) bekezdése szerint a Bérbeadó a helyiséget – e rendeletben meghatározott kivételektől eltekintve – pályázati eljárás lefolytatása után adja bérbe. A (2) c) pont szerint azonban nem kell pályázatot kiírni a helyiség bérbeadására, ha a pályázati kiírás alól a Bérbeadó felmentést adott.

A 35. § szerint a helyiséget határozott időre, legfeljebb 5 évre vagy meghatározott feltétel bekövetkeztéig lehet bérbe adni. Bérbeadó a határozott időre bérbe adott helyiséget a bérlő részére, legfeljebb 5 évi határozott időtartamra, pályázati kiírás nélkül, új bérleti szerződés megkötésével ismételten bérbe adhatja, amennyiben a bérlő a korábbi bérleti szerződésben vállalt kötelezettségeit maradéktalanul teljesítette.

Kérem az előterjesztés és a mellékelt beadvány szíves áttanulmányozását, és döntésük meghozatalát a bérbeadásról.
…/2014. (IX. 18.) ÖKT határozati javaslat

Sülysáp Város Önkormányzatának Képviselő-testülete az önkormányzati lakások és nem lakás céljára szolgáló helyiségek bérletéről és elidegenítéséről szóló 10/2011. (IV. 20.) önkormányzati rendelet alapján
1./ Az önkormányzat tulajdonában álló Sülysáp, Malom. u. 26. szám alatti ingatlanrész bérbeadása ből … m2 alapterületű részt a Civil Szolgáltató Nonprofit Kft. (székhelye: 2225 Üllő, Pesti út 124.; adószáma: 20734253-2-13; képviseli: Vécsey Adrienne) részére megváltozott munkaképességű és fogyatékkal élő személyek rehabilitációs foglalkoztatása céljából – tekintettel a közérdekű célra, pályáztatás nélkül - határozott, 5 éves időtartamra bérbe adja.

2./ A bérleti díjat …. Ft/hó összegben állapítja meg, mely évente az infláció mértékével növelendő.

3./ Felkéri és felhatalmazza a polgármestert a szükséges intézkedések megtételére.





Határidő: azonnal
Felelős: polgármester
Sülysáp, 2014. szeptember 11.

Horinka László s.k.

